Olúrẹ̀mí Comfort Sónáìyà, a bi ní ọjọ́ kejì, osù keta, odún 1955, Ó jẹ olóṣèlú kan gbòógì ní orílè-èdè Nàíjírìa, ọ̀mọ̀wé àti ònkọ̀wé ni. Òun ni obìnrin àkọ́kọ́ tí ó díje fún igbákejì olòrí orílẹ̀-èdè Nàíjírìa ní abẹ́ àsìá ẹgbẹ́ KÓWÀ ní ọdún 2015. Ó fìdí rẹmi ní ọdún 2019 tí ó tún jáde gẹ́gẹ́ bíi aṣojú ẹgbẹ́ náà tí Dókítà Adésínà Fágbénró Byron sì gbégbá orókè. Sónáìyà jẹ ọmọ bíbí ìlú Ìbàdàn, olú-ìlú Ìpínlẹ̀ Ọ̀yọ́ , Ó lọ sí ilé ẹ̀kọ́ alákọ̀bẹ̀rẹ̀ alápéjúwe sẹnti lukes, Mòlété, Ìbàdàn àti ilé ẹ̀kọ́ girama Sẹnti Annes, Mòlété́ bakaánà ní ìlu Ìbàdàn. Ó tẹ̀síwájú nínú ẹ̀kọ́ rẹ̀ lọ sí ilé ẹ̀kọ́ gíga ní Ilé Ifè (tí à ńpè ní Obáfémi Awólọ́wọ̀ Unifásítì báyìí) níbi tí ó ti kẹ́kòó èdè Faransé, o parí ní ọdún 1977. Ó gba másításì ti Art nínú Lítírésọ̀ Faransé ní Unifásítì Cornell ní Amẹ́ríkà àti masításì ní Lìngúísítíkì ní Unifásítì Nàìjíríà ní ọdùn 1984. Ó Padà sí Cornell ní ọdún 1988 láti lépa ètò ẹkọ ọ̀jọ̀gbọ́n nínú Lìngúísítíkì.